Anders Samuelsen (RV), 2003-01-31:
Et kernepunkt i diskussionen i dag har været, hvor stor betydning eksklusivaftalerne har på det danske arbejdsmarked.
så det vil jeg læse op.
Det står her på mit papir: »Når nu spørgsmålet er bragt frem, så kan jeg da oplyse, at eksklusivbestemmelserne ingen nævneværdig rolle spiller på det danske arbejdsmarked.«
Det er Max Bæhring, formand for Dansk Metal, som har skrevet dette i Berlingske Tidende, og jeg synes, det måske kunne bringe lidt perspektiv ind i diskussionen.
Det har lydt som om, at når man ophæver muligheden for at lave eksklusivaftaler, falder hele det danske arbejdsmarked til jorden, og om ikke andet sker der i hvert fald ifølge Dansk Folkeparti det, at vi bliver invaderet af horder sydfra.
Men det er der i hvert fald ikke meget der tyder på ifølge Max Bæhrings udtalelse.
Det Radikale Venstre er principielt positivt indstillet over for forslaget her, men vi har et par spørgsmål, som vi godt vil have svar på fra beskæftigelsesministeren, hvis det kunne lade sig gøre. For det første ser vi meget gerne, ligesom andre partier har efterlyst i dag, at der er en sammenhæng, når der er tale om eksklusivbestemmelserne inden for de liberale erhverv.
Vi har behov for at få en melding fra regeringen.
Jeg efterlyste den tidligere over for ordføreren, men ordføreren kunne ikke give den, så derfor spørger jeg nu ministeren: For det første: Er det sådan, at regeringen kan afgive et løfte om, at der kommer noget angående de liberale erhverv?
Og er det også sådan, at vi kan få et bud på, hvornår der kommer noget?
Det er den ene del.
Den anden del er den, synes vi i Det Radikale Venstre, forholdsvis utiltalende kobling til Østudvidelsen.
Her vil vi også gerne have redegjort for
regeringens principielle holdning til forsøget på at tage Østudvidelsen som en form for gidsel i de diskussioner, vi har haft hele dagen i dag.
Hvad er regeringens holdning?
Er man villig til at kaste sig ud i en 7-års-regel som forlangt af Dansk Folkeparti?
I Det Radikale Venstre tror vi grundlæggende på og er overbevist om, at de faglige organisationer gør et fremragende stykke arbejde, som i sig selv er et argument for at være medlem af faglige organisationer.
Derfor mener vi faktisk, det er unødvendigt - ja, for gammeldags simpelt hen - at have den type eksklusivbestemmelser, som på nogle områder nærmest minder lidt om det, vi kender fra rockerverdenen, altså dummebøder: Hvis du ikke gør sådan, som vi siger, dunker vi dig oven i hovedet.
Rent fysisk gør man det tilsyneladende i rockerverdenen.
Vi anerkender, at arbejdsmarkedets parter har en aftalefrihed, men vi mener også, det er vigtigt at holde den op imod nogle grundlæggende frihedsprincipper, og derfor tager vi det synspunkt i dag, at vi principielt er positivt indstillet over for forslaget.
Så er der nogle, der kunne sige: Jamen der er blevet fremsat lignende forslag tidligere, da I sad i regering, og hvad gjorde i dengang?
Dengang havde I ikke den samme indgang
til det
Jo, principielt har vi haft den samme indgang, men vi har også erkendt, som jeg netop også påpegede tidligere i dag, at når man sidder i en regering, skal man bøje sig mod hinanden, og det har vi også gjort.
Men i den situation, hvor man ikke længere er i regering, har man en mulighed for i højere grad at tone rent flag og sige, at det og det står vi for.
Det gør vi på dette område, og Socialdemokratiet, vores tidligere og forhåbentlig fremtidige samarbejdspartner,
Det er altså vores indgangsvinkel. Det mest paradoksale i det spil, vi i et eller andet omfang har været vidne til i dag, men også tidligere, må siges at være Dansk Folkepartis rolle.
kunnet konstatere, at eksklusivaftaler i sig selv ikke vil være en bremse for den masseindvandring, som Dansk Folkeparti forsøger at true befolkningen med, og når det er udgangspunktet, må man spørge: Kan det være rigtigt, at den lille bremsevirkning, eksklusivaftalerne kunne have, skal veje tungere end nogle så fundamentale og grundlæggende frihedsrettigheder som f.eks., at det er frivilligt at være medlem af en forening, hvis man ønsker det?
Men jeg håber, jeg kan få nogle konkrete svar fra ministeren på de spørgsmål, som jeg stillede i starten af min tale.